Ανγκεράν Γ΄ του Κουσύ

Ο Ανγκεράν Γ΄, γαλλ.: Enguerrand III de Boves, segnieur de Coucy (π. 1182 – 1242) από τον Οίκο του Κουσί, ήταν Γάλλος ευγενής του Μεσαίωνα. Ο μεγαλύτερος γιος και διάδοχος του Ραούλ Α΄ κυρίου του Κουσί (π. 1134 – 1191) και της Αλίκης του Ντρε,  διαδέχθηκε τον πατέρα του ως κύριος του Κουσί το 1191, και το κράτησε μέχρι το τέλος του. Ήταν επίσης κύριος του Μαρλ και του Μποβ.

 Βιογραφία 
Ο Ανγκεράν Γ΄ γεννήθηκε στο Μαρλ της Πικαρδίας στη Γαλλία. Έγινε ένας από τους πιο φιλόδοξους και ισχυρούς Γάλλους ευγενείς, αποκαλούμενος από έναν ιστορικό «ο μεγαλύτερος βαρόνος σε όλη την Πικαρδία»,  έτσι απέκτησε το επίθετό του «ο Μέγας».

Ο Ανγκεράν είχε μία λαμπρή στρατιωτική σταδιοδρομία, βοηθώντας τον βασιλιά Φίλιππο Β΄ της Γαλλίας να μειώσει τα γαλλικά εδάφη τού βασιλιά της Αγγλίας. Ο Ανγκεράν εκστράτευσε στο Ανζού το 1205, και το 1214 πολέμησε στη γαλλική νίκη επί μίας αγγλο-γερμανικής συμμαχίας στη μάχη του Μπουβέν με επικεφαλής τον Φίλιππο Β΄. Τα οικόσημά του στο Μπουβέν έφεραν οικόσημο: Barry of six, vair and gules (έξι οριζόντιες λωρίδες, γούνινες και ερυθρές εναλλάξ). Ήταν αξιοσημείωτο μέλος της γαλλικής δύναμης, που εισέβαλε στο βασίλειο της Αγγλίας (1216–1217) για να εκθρονίσει τον βασιλιά Ιωάννη. Συμμετείχε επίσης στη Σταυροφορία των Αλβιγηνών.

Μετά το τέλος τού βασιλιά Λουδοβίκου Η΄ της Γαλλίας, ο Ανγκεράν ήταν ο επικεφαλής μεταξύ των ευγενών, που αντιστάθηκαν στην αντιβασιλεία της Λευκής της Καστίλης για τον γιο της Λουδοβίκο Θ΄ της Γαλλίας, αν και τελικά επέστρεψε στην βασιλική εύνοια. Ο Ανγκεράν άφησε το στίγμα του στο τοπίο της Πικαρδίας κατασκευάζοντας το κάστρο του Κουσί.

Λέγεται, σύμφωνα με την παράδοση, ότι ο Ανγκεράν ξεκίνησε την περίφημη ρίμα, που συνδέεται με τους διαδόχους του:

 Συγγένειες 
Μέσω της μητέρας του, Αλίκης του Ντρε, ο Ανγκεράν Γ΄ ήταν 2ος εξάδελφος του βασιλιά Λουδοβίκου Η΄. Ο Ανγκεράν Γ΄ νυμφεύτηκε επίσης μέλος της οικογένειας του βασιλιά Ερρίκου Γ΄ της Αγγλίας, παίρνοντας ως δεύτερη σύζυγο την εξαδέλφη τού τελευταίου, η οποία ήταν εγγονή του βασιλιά Ερρίκου Β΄ της Αγγλίας.

Νυμφεύτηκε τρεις φορές.

Η πρώτη του σύζυγος ήταν η Βεατρίκη ντε Βινιορύ,  χήρα του Ιωάννη Α΄ κόμη του Ρουσύ (1196–1200). Παντρεύτηκαν το 1201. Δεν υπάρχουν γνωστά παιδιά από αυτόν τον γάμο.

Η δεύτερη σύζυγός του ήταν η Ματθίλδη της Σαξονίας (των Γουέλφων),  κόρη του Ερρίκου του Λέοντα, ΙΒ΄ δούκα της Βαυαρίας και Γ΄ της Σαξονίας, και της δεύτερης συζύγου του, Ματθίλδης της Αγγλίας, κόρης του βασιλιά Ερρίκου Β'. Η Ματθίλδη της Σαξονίας ήταν επομένως και ανιψιά του βασιλιά Ριχάρδου Α΄ του Λεοντόκαρδου. Αυτός ο γάμος έλαβε χώρα το 1204. Δεν υπάρχουν γνωστά παιδιά από αυτόν τον γάμο.

Η τρίτη σύζυγός του ήταν η Μαρία του Μονμιράιγ, κόρη του Ιωάννη ντε Μονμιράιγ, κυρίου του Κοντέ.  Στα τέλη του 12ου αιώνα, ο Ανγκεράν Γ΄ έκτισε το αρχικό κάστρο του Κοντέ στο Κοντέ της Πικαρδίας, κατασκευασμένο ως «οχυρό» με τοίχους πάχους 2 μέτρων και πανύψηλες καμινάδες. Ο Ανγκεράν και η Μαρία απέκτησαν πέντε παιδιά:
 Ραούλ Β΄, κύριος του Κουσί, νυμφεύτηκε τη Φιλίππη του Νταμαρτέν, κόρη του Σίμωνα κόμη του Ποντιέ. 
 Ανγκεράν Δ΄, κύριος του Κουσί, νυμφεύτηκε 1) τη Μαργαρίτα του Χέλρε, κόρη του Όθωνα Β΄ κόμη του Χέλρε, και 2) την Ιωάννα της Φλάνδρας, κόρη του Ροβέρτου Γ΄ κόμη της Φλάνδρας. 
 Ιωάννης, κύριος του Αμπουάζ (απεβ.1245) M. A. Pollock, Scotland, England and France After the Loss of Normandy, 1204-1296: Auld Amitie. Boydell & Brewer, 2015. pg. 145..
 Μαρία, παντρεύτηκε τον βασιλιά Αλέξανδρο Β' της Σκωτίας.
 Αλίκη, παντρεύτηκε τον Αρνούλ Γ΄ κόμη του Γκιν (1233-1283). Ο γιος τους΅
 Ανγκεράν Ε΄ κληρονόμησε την κυριότητα του Κουσί, μετά το τέλος των θείων του. 

Το 1242 ο Ανγκεράν Γ΄ απεβίωσε πέφτοντας από το άλογό του επάνω στο σπαθί του στο Κουσί της Πικαρδίας. Τον διαδέχθηκε ο μεγαλύτερος γιος του, Ραούλ Β΄.

 Σημειώσεις 

 Εξωτερικοί σύνδεσμοι 
  A History of Coucy Castle

Κατηγορία:Άρχοντες του Κουσί